  Туспуктэм: Руслан Нуриахметов Майя Бывальцева 19-тӥ куартолэзе Удмуртиын коронавируслы 2 сюрс 855 эскеронъёс ортчытӥзы, 30 муртлэсь висёнэз шараязы, соос пӧлын 14 аресозь куать пиналъёс но 65 арессэс ортчем укмыс арлыдоос. 15 адями эмъюртъёсы шедиз. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 657 адямиез эмчиос чакласа возё.  Эмъяськонниын кыллись 121 висисьёслэн тазалыксы шоро-куспо лыдъяське, 18 муртлэн – секыт, дасэз со пӧлысь тыосты шокатӥсь аппарат борды итэмын.  40 адями висёнэз вормиз. Кык мурт кулӥз. Воргоронлы 85 арес вал, кышномуртлы – 88 арес 20-тӥ куартолэзьлы Удмуртиын коронавирусэн черлан 166 сюрс 624 учыр лабораториосын зэматэмын. 162 сюрс 139 мурт йӧназ, 4 сюрс 34 адями улонысь кошкиз.  697 сюрс 669 мурт вакцинациез ортчиз, со пӧлысь 557 сюрс 475 адями кыкетӥ компонентсэ но басьтӥз. 153 сюрс 732 адями ревакцинациез ортчиз. Тодэ вайытом, висисьёслэн лыдзы ӧжытгес дыръя, эмчиос шаерамы улӥсьёслы ревакцинациез ортчыны дэмлало. Тегъёс: Тазалык висён коронавирус Ижкар Удмуртия  